Η Ελληνική Εξελικτική Εταιρεία (ΕΛΕΞΕ – HEVOS) ιδρύθηκε το 2019 με βασικό στόχο την προώθηση της εξελικτικής σκέψης.

Για την επίτευξη των σκοπών της θα διοργανώνει εκδηλώσεις για το ευρύ κοινό, όπως διαλέξεις, σεμινάρια και συζητήσεις, καθώς και επιστημονικά συνέδρια. Επίσης, θα συνεργάζεται με άλλες εταιρείες που έχουν παρεμφερείς σκοπούς και θα προχωρά στην έκδοση συγγραμμάτων, εκπαιδευτικού υλικού, μελετών, περιοδικών, ενημερωτικών φυλλαδίων είτε σε έντυπη είτε σε ηλεκτρονική μορφή, σε θέματα σχετικά με την εξέλιξη.

Στην ιστοσελίδα της ΕΛΕΞΕ (<http://hevos.nhmc.uoc.gr>) θα αναρτώνται περισσότερες πληροφορίες για τις δραστηριότητες της εταιρείας, εκπαιδευτικό υλικό και οτιδήποτε έχει σχέση με την εξέλιξη.

Το σημερινό Διοικητικό Συμβούλιο της Εταιρείας αποτελείται από τους: Ε. Ζούρο (Πρόεδρος), Θ. Αμπατζόπουλο (Αντιπρόεδρος), Σ. Σφενδουράκη (Γραμματέας), Ν. Πουλακάκης (Ταμίας), Π. Παφίλη, Σ. Γκιώκα και Π. Παυλίδη.

Η πρώτη δημόσια εκδήλωση της ΕΛΕΞΕ γίνεται την «Ημέρα Δαρβίνου», στις 12 Φεβρουαρίου 2020 στην Αθήνα, και θα αφορά τη διάλυση κοινών παρανοήσεων της εξελικτικής θεωρίας. Παρόμοιες εκδηλώσεις θα γίνουν και σε άλλες μεγάλες πόλεις μέσα στο επόμενο χρονικό διάστημα, ξεκινώντας από Πάτρα και Θεσσαλονίκη. Θα ακολουθήσουν σχετικές ανακοινώσεις.

Για ομιλητές, ώρα και χώρο της εκδήλωσης, δείτε την αφίσα.

